Idejowe wubědźowanje sakskeho fondsa „Čiń sobu!“ je we wosebitej kategoriji „Žiwa dwurěčnosć“ tworićelskosć na dobro našeje maćeršćiny znowa pozbudźiło. Serbske Nowiny tule w serialu rjad drobnych a małych projektow předstajeja.
Wón bě wusko ze Slepjanskej wosadu zwjazany a česćeše sej lětstotki zakorjenjenu tradiciju hudźenja na dudach. Na kozole a na měchawje wón hraješe. „Korla Tilich z Małeje Nydeje njehudźeše jenož na dudach. Wón je tež sam twarješe, porjedźeše a wukubła njeličomnych młodostnych w hraću na tymle instrumenće. Za naš ansambl je wón samo wšelake twórby za dudy spisał“, powěda předsydka Serbskeho folklorneho ansambla Slepo Stephanie Bierholdtec. Wot lěta 2015 je wona zdobom społnomócnjena za turizm gmejny Slepo a dźěła w Slepjanskim Serbskim kulturnym centrumje.
szl_Latn szl_Latn